เทศบัญญัติเทศบาลตำบลวังศาลาเทศบัญญัติเทศบาลตำบลวังศาลาเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิด หรือบางประเภทในท้องที่เทศบาลตำบลวังศาลาอำเภอท่าม่วง จังหวัดกาญจนบุรีพ.ศ. ๒๕๕๕ อาศัยอำนาจตามความในมาตรา ๙ วรรคสอง แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายและมาตรา ๖๐ แห่งพระราชบัญญัติเทศบาล พ.ศ. ๒๔๙๖ซึ่งได้แก้ไขเพิ่มเติมโดยพระราชบัญญัติเทศบาล (ฉบับที่ ๕) พ.ศ. ๒๕๑๐เทศบาลตำบลวังศาลาโดยความเห็นชอบของสภาเทศบาลตำบลวังศาลาและผู้ว่าราชการจังหวัดกาญจนบุรี จึงตราเทศบัญญัติขึ้นไว้ดังต่อไปนี้ข้อ ๑เทศบัญญัตินี้เรียกว่า เทศบัญญัติเทศบาลตำบลวังศาลา เรื่องกำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในท้องที่เทศบาลตำบลวังศาลาอำเภอท่าม่วง จังหวัดกาญจนบุรี พ.ศ. ๒๕๕๕ข้อ ๒[๑] เทศบัญญัตินี้ ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดในระยะเวลาการใช้บังคับเมื่อมีการประกาศกฎกระทรวงให้ใช้บังคับผังเมืองรวมในท้องที่ตามข้อ๓ข้อ ๓ ในเทศบัญญัตินี้บริเวณที่ ๑ หมายความว่าพื้นที่ในบริเวณด้านเหนือ จดทางหลวงแผ่นดินหมายเลข ๓๒๓ ฟากใต้ ด้านตะวันออกจดถนนสาธารณะไม่ปรากฏชื่อ ฟากตะวันตก ด้านใต้ จดเส้นขนานระยะ ๒๐๐ เมตรกับศูนย์กลางทางหลวงแผ่นดินหมายเลข ๓๒๓ ด้านตะวันตกจดเส้นตั้งฉากกับทางหลวงแผ่นดินหมายเลข ๓๒๓ ฟากใต้ ไปทางทิศตะวันตกตามแนวทางหลวงแผ่นดินหมายเลข ๓๒๓ เป็นระยะ ๒๐๐ เมตรบริเวณที่ ๒ หมายความว่าพื้นที่ในบริเวณด้านเหนือ จดเส้นขนานระยะ ๒๐๐ เมตรกับศูนย์กลางทางหลวงแผ่นดินหมายเลข ๓๒๓ และเส้นแบ่งเขตการปกครองตำบลวังศาลาอำเภอท่าม่วง กับตำบลตะคร้ำเอน อำเภอท่ามะกา จังหวัดกาญจนบุรี ด้านตะวันออกจดเส้นขนานระยะ ๒๐๐ เมตร กับศูนย์กลางทางหลวงแผ่นดินหมายเลข ๓๒๓และถนนเข้าโรงงานไทยแคนบอร์ดและโรงงานไทยเพิ่มพูน ด้านใต้จดเส้นตั้งฉากกับถนนเข้าโรงงานไทยแคนบอร์ด และโรงงานไทยเพิ่มพูน ฟากใต้ที่จุดซึ่งอยู่ห่างจากถนนเข้าโรงงานไทยแคนบอร์ดและโรงงานไทยเพิ่มพูนบรรจบกับทางหลวงแผ่นดินหมายเลข ๓๒๓ ฟากตะวันออก ไปทางทิศตะวันออกเฉียงใต้ตามแนวถนนเข้าโรงงานไทยแคนบอร์ด และโรงงานไทยเพิ่มพูน เป็นระยะ ๓๐๐ เมตรถนนสาธารณะไม่ปรากฏชื่อ ฟากตะวันตก และเส้นขนานระยะ ๒๐๐ เมตรกับศูนย์กลางทางหลวงแผ่นดินหมายเลข ๓๒๓ ด้านตะวันตก จดถนนสาธารณะไม่ปรากฏชื่อฟากตะวันออก เส้นตั้งฉากกับทางหลวงแผ่นดินหมายเลข ๓๒๓ ฟากเหนือที่จุดซึ่งอยู่ห่างจากถนนเข้าบ้านวังศาลา หมู่ที่ ๖ บรรจบกับทางหลวงแผ่นดินหมายเลข๓๒๓ ฟากใต้ ไปทางทิศตะวันตกตามแนวทางหลวงแผ่นดินหมายเลข ๓๒๓ เป็นระยะ ๘๐๐ เมตรการไฟฟ้าส่วนภูมิภาคตำบลท่าเรือ และเส้นขนานระยะ ๒๐๐ เมตรกับศูนย์กลางทางหลวงแผ่นดินหมายเลข ๓๒๓บริเวณที่ ๓ หมายความว่าพื้นที่ในบริเวณด้านเหนือ จดคลองส่งน้ำสายใหญ่ฝั่งซ้าย ฝั่งใต้ ด้านตะวันออกจดคลองท่าสารฝั่งตะวันตก และเส้นแบ่งเขตการปกครองตำบลวังศาลา กับตำบลตะคร้ำเอนด้านใต้จดเส้นขนานระยะ ๑๕ เมตร กับแม่น้ำแม่กลองฝั่งตะวันออก ด้านตะวันตกจดเส้นตั้งฉากกับทางหลวงแผ่นดินหมายเลข ๓๒๓ ฟากใต้ที่จุดซึ่งอยู่ห่างจากถนนเข้าบ้านวังศาลา หมู่ที่ ๖ บรรจบกับทางหลวงแผ่นดินหมายเลข๓๒๓ ฟากใต้ ไปทางทิศตะวันตก ตามแนวทางหลวงแผ่นดินหมายเลข ๓๒๓ เป็นระยะ ๑,๓๐๐ เมตร และเส้นตรงที่ลากจากจุดที่อยู่บนทางหลวงแผ่นดินหมายเลข ๓๒๓ฟากเหนือ ที่จุดซึ่งอยู่ห่างจากถนนเข้าบ้านวังศาลาหมู่ที่ ๖บรรจบกับทางหลวงแผ่นดินหมายเลข ๓๒๓ ฟากใต้ ไปทางทิศตะวันตกตามแนวทางหลวงแผ่นดินหมายเลข ๓๒๓ เป็นระยะ ๑,๓๐๐ เมตรไปทางทิศตะวันออกเฉียงเหนือ จนบรรจบกับจุดที่อยู่บนคลองส่งน้ำสายใหญ่ฝั่งซ้ายฝั่งเหนือที่จุดซึ่งอยู่ห่างจากคลองท่าสารตัดกับคลองส่งน้ำสายใหญ่ฝั่งซ้ายไปทางทิศตะวันตกตามแนวคลองส่งน้ำสายใหญ่ฝั่งซ้าย เป็นระยะ ๑,๖๐๐ เมตรยกเว้นพื้นที่ในบริเวณที่ ๑ บริเวณที่ ๒ การไฟฟ้าส่วนภูมิภาคตำบลท่าเรือบริเวณโรงงานไทยแคนบอร์ดและโรงงานไทยเพิ่มพูน ที่จุดซึ่งด้านเหนือจดเส้นตั้งฉากกับปลายถนนเข้าโรงงานไทยแคนบอร์ดและโรงงานไทยเพิ่มพูนที่จุดซึ่งอยู่ห่างจากถนนเข้าโรงงานไทยแคนบอร์ดและโรงงานไทยเพิ่มพูนบรรจบกับทางหลวงแผ่นดินหมายเลข ๓๒๓ ฟากตะวันออก ไปทางทิศตะวันออกเฉียงใต้ ตามแนวถนนเข้าโรงงานไทยแคนบอร์ดและโรงงานไทยเพิ่มพูนเป็นระยะ ๓๐๐ เมตร ด้านตะวันออกจดเส้นตั้งฉากกับเส้นตั้งฉากกับปลายถนนเข้าโรงงานไทยแคนบอร์ดและโรงงานไทยเพิ่มพูนที่จุดซึ่งอยู่ห่างจากถนนเข้าโรงงานไทยแคนบอร์ดและโรงงานไทยเพิ่มพูนบรรจบกับทางหลวงแผ่นดินหมายเลข ๓๒๓ ฟากตะวันออก ไปทางทิศตะวันออกเฉียงใต้ตามแนวถนนเข้าโรงงานไทยแคนบอร์ดและโรงงานไทยเพิ่มพูน เป็นระยะ ๓๐๐ เมตรไปทางทิศตะวันออกเฉียงเหนือ เป็นระยะ ๖๐๐ เมตร ด้านใต้ จดเส้นขนานระยะ ๕๐ เมตรกับแม่น้ำแม่กลอง ฝั่งเหนือ และถนนหัวพงริมน้ำ ฟากเหนือ ด้านตะวันตก จดถนนสาธารณะไม่ปรากฏชื่อฟากตะวันออก และบริเวณโรงงานอุตสาหกรรมกระดาษคราฟท์ไทย ที่จุดซึ่งด้านเหนือจดเส้นขนานระยะ ๒๕๐ เมตร กับศูนย์กลางทางหลวงแผ่นดินหมายเลข ๓๒๓ ด้านตะวันออกจดเส้นขนานระยะ ๕๐ เมตร กับศูนย์กลางถนนหัวพงริมน้ำ ด้านใต้ จดเส้นขนานระยะ ๕๐เมตร กับศูนย์กลางถนนท่าแคริมน้ำ ด้านตะวันตก จดเส้นขนานระยะ ๕๐ เมตรกับศูนย์กลางถนนสาธารณะไม่ปรากฏชื่อทั้งนี้ ตามแผนที่ท้ายเทศบัญญัตินี้ข้อ ๔ ภายในบริเวณที่ ๑ห้ามมิให้บุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงาน เว้นแต่โรงงานตามประเภทหรือชนิดและจำพวกที่กำหนดให้ดำเนินการได้ตามบัญชีท้ายเทศบัญญัติและโรงงานบำบัดน้ำเสียรวมของชุมชน(๒) สถานที่บรรจุก๊าซ สถานที่เก็บก๊าซและห้องบรรจุก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึง ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓)คลังน้ำมันเชื้อเพลิงและสถานที่ที่ใช้ในการเก็บน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิง(๔) อาคารเลี้ยงม้า โค กระบือ สุกร แพะ แกะ ห่าน เป็ด ไก่ งูจระเข้หรือสัตว์ป่าตามกฎหมายว่าด้วยการสงวนและคุ้มครองสัตว์ป่า เพื่อการค้า(๕) สุสานและฌาปนสถานตามกฎหมายว่าด้วยสุสานและฌาปนสถาน(๖) โรงฆ่าสัตว์(๗) ไซโลเก็บผลิตผลทางการเกษตร(๘) โรงกำจัดมูลฝอย(๙) โรงซื้อขายเศษวัสดุข้อ ๕ ภายในบริเวณที่ ๒ห้ามมิให้บุคคลใดก่อสร้างอาคารดังต่อไปนี้(๑) โรงงานทุกประเภทตามกฎหมายว่าด้วยโรงงาน เว้นแต่โรงงานตามประเภทหรือชนิดและจำพวกที่กำหนดให้ดำเนินการได้ตามบัญชีท้ายเทศบัญญัติและโรงงานบำบัดน้ำเสียรวมของชุมชน(๒) สถานที่บรรจุก๊าซ สถานที่เก็บก๊าซ และห้องบรรจุก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซสถานที่ใช้ก๊าซและสถานที่จำหน่ายอาหารที่ใช้ก๊าซ(๓)คลังน้ำมันเชื้อเพลิงและสถานที่ที่ใช้ในการเก็บน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) อาคารเลี้ยงม้า โค กระบือ สุกร แพะ แกะ ห่าน เป็ด ไก่ งูจระเข้หรือสัตว์ป่าตามกฎหมายว่าด้วยการสงวนและคุ้มครองสัตว์ป่า เพื่อการค้า(๕) สุสานและฌาปนสถานตามกฎหมายว่าด้วยสุสานและฌาปนสถาน(๖) โรงกำจัดมูลฝอยข้อ ๖ ภายในบริเวณที่ ๓ห้ามมิให้บุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงาน เว้นแต่โรงงานตามประเภทหรือชนิดและจำพวกที่กำหนดให้ดำเนินการได้ตามบัญชีท้ายเทศบัญญัติและโรงงานบำบัดน้ำเสียรวมของชุมชน(๒) สถานที่บรรจุก๊าซ สถานที่เก็บก๊าซและห้องบรรจุก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซสถานที่ใช้ก๊าซและสถานที่จำหน่ายอาหารที่ใช้ก๊าซ(๓)คลังน้ำมันเชื้อเพลิงและสถานที่ที่ใช้ในการเก็บน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) โรงแรมตามกฎหมายว่าด้วยโรงแรม(๕) อาคารอยู่อาศัยประเภทอาคารขนาดใหญ่(๖) อาคารพาณิชยกรรมประเภทอาคารขนาดใหญ่แต่ไม่หมายความรวมถึงอาคารพาณิชยกรรมประเภทค้าปลีกค้าส่ง(๗) อาคารอยู่อาศัยหรืออาคารพาณิชย์ประเภทห้องแถว หรือตึกแถว บ้านแถว(๘) อาคารอยู่อาศัยประเภทอาคารชุด หรือหอพักข้อ ๗ ภายในบริเวณพื้นที่ที่กำหนดไว้ตามข้อ๔ ข้อ ๕ และข้อ ๖ ห้ามบุคคลใดดัดแปลงหรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ ข้อ ๕ และข้อ ๖ข้อ ๘อาคารที่มีอยู่แล้วในพื้นที่ที่กำหนดตามข้อ ๔ ข้อ ๕ และข้อ ๖ก่อนหรือในวันที่เทศบัญญัตินี้ใช้บังคับให้ได้รับการยกเว้นไม่ต้องปฏิบัติตามเทศบัญญัตินี้ แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ ข้อ ๕ และข้อ ๖ข้อ ๙อาคารที่ได้รับใบอนุญาต หรือใบรับแจ้งการก่อสร้าง ดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่เทศบัญญัตินี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามเทศบัญญัตินี้ แต่จะขอเปลี่ยนแปลงการอนุญาตหรือการแจ้งให้เป็นการขัดต่อเทศบัญญัตินี้ไม่ได้ข้อ ๑๐ให้นายกเทศมนตรีตำบลวังศาลา รักษาการให้เป็นไปตามเทศบัญญัตินี้ประกาศณ วันที่ ๑ พฤศจิกายน พ.ศ. ๒๕๕๕ปรีชา บัวบานนายกเทศมนตรีตำบลวังศาลา[เอกสารแนบท้าย]๑. บัญชีท้ายเทศบัญญัติเทศบาลตำบลวังศาลา เรื่อง กำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในท้องที่เทศบาลตำบลวังศาลาอำเภอท่าม่วง จังหวัดกาญจนบุรี พ.ศ. ๒๕๕๕๒.แผนที่ท้ายเทศบัญญัติเทศบาลตำบลวังศาลา เรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในท้องที่เทศบาลตำบลวังศาลาอำเภอท่าม่วง จังหวัดกาญจนบุรี พ.ศ. ๒๕๕๕(ดูข้อมูลจากภาพกฎหมาย)ปริยานุช/ผู้จัดทำ๑ กุมภาพันธ์๒๕๕๖โชติกานต์/ผู้ตรวจ๑๒ มีนาคม ๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๑๑ ง/หน้า ๖๕/๒๕ มกราคม ๒๕๕๖